Document ID: 32003R0836

Komission asetus (EY) N:o 836/2003,
annettu 15 päivänä toukokuuta 2003,
Etelä-Afrikassa ennen Euroopan yhteisöön tuontia tehtävien tuoreiden hedelmien ja vihannesten kaupan pitämisen vaatimustenmukaisuustarkastustoimien hyväksymisestä annetun asetuksen (EY) N:o 2103/2002 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna komission asetuksella (EY) N:o 47/2003(2), ja erityisesti sen 10 artiklan,
sekä katsoo seuraavaa:
(1) Komission asetuksen (EY) N:o 2103/2002(3) liitteessä II esitetään kaupan pitämisessä hedelmä- ja vihannesalalla sovellettavista vaatimustenmukaisuustarkastuksista 12 päivänä kesäkuuta 2001 annetun komission asetuksen (EY) N:o 1148/2001(4), sellaisena kuin se on viimeksi muutettuna asetuksella (EY) N:o 408/2003(5), 7 artiklan 3 kohdassa tarkoitettu todistusmalli.
(2) Etelä-Afrikan viranomaiset ovat ilmoittaneet komissiolle, että käytössä oleva todistus on muutettu.
(3) Tämän vuoksi asetus (EY) N:o 2103/2002 olisi muutettava vastaavasti.
(4) Käytännöllisten ja kauppaan liittyvien ongelmien välttämiseksi on oltava mahdollista käyttää nykyistä todistusmallia 30 päivään kesäkuuta 2003 asti.
(5) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2103/2002 liite II tämän asetuksen liitteessä olevalla tekstillä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä kesäkuuta 2003. Asetuksen (EY) N:o 2103/2002 28 päivänä marraskuuta 2002 annetun toisinnon liitteessä II olevan mallin mukaisia todistuksia voidaan kuitenkin myös käyttää 30 päivään kesäkuuta 2003 asti.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä toukokuuta 2003.

Labels: 3
17
18